RESOLUCIÓN DA 1ª TANDA PARAA ADHESIÓN GRATUÍTA Á PLATAFORMA DO CENTRO DE COMERCIO VIRTUAL DA PROVINCIA DE PONTEVEDRA E DA COMARCA DE DEZA, NO MARCO DOS PROXECTOS “DEPOTIC” E “DEPODEZA”, COFINANCIADOS POLO FEDER
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 24/06/2015)

Co propósito de cohesionar o territorio, reforzar a participación cidadá na xestión dos asuntos públicos, mellorar os servizos locais e impulsar o crecemento económico e a creación de emprego, a Deputación puxo en marcha o proxecto “depoTIC: A tecnoloxía nas túas mans”. Coa mesma intención, e para dinamizar economicamente a comarca de Deza, púxose en marcha o proxecto “depoDeza: Dinamización económica da comarca de Deza”. Ambos os proxectos están cofinanciados nun 70 % a través de fondos FEDER. Dentro dos obxectivos que se perseguen con estes proxectos está a mellora da competitividade das pequenas empresas da provincia de Pontevedra e especialmente da comarca de Deza, coa finalidade de impulsar o crecemento económico e a creación de emprego. En concreto unha das actuacións do proxecto “depoTIC” é o desenvolvemento e a potenciación dun modelo de comercio electrónico para pemes encamiñado a modernizar a rede empresarial da provincia de Pontevedra, en especial a dos autónomos e dos pequenos empresarios, promovendo un plan para impulsar o seu comercio electrónico e permitirlles acceder ó mercado dixital co fin de realizar as súas vendas. A través desta actuación facilitarase que produtos de calidade contrastada e moi ligados á provincia facilitarase que poidan ser coñecidos e vendidos a través dunha canle tan importante como internet e, ó mesmo tempo, posibilitarase a presenza dos autónomos e das micropemes na rede de redes. Este proxecto complétase cunha actuación prevista no proxecto “depoDeza” consistente no desenvolvemento dun modelo de comercialización en liña para produtos típicos da comarca de Deza, favorecendo as empresas desta área xeográfica (formada polos municipios de Agolada, Dozón, Lalín, Rodeiro, Silleda e Vila de Cruces) a través de accións encamiñadas ó apoio en todo o proceso comercializador mediante o uso de novas canles de comercialización. Deste xeito, facilitarase a comercialización a través de canles telemáticas, de maneira sinxela para as empresas e para os compradores, presentándolles unha imaxe integral e diferencial dos produtos desta comarca ós consumidores. Debido á existencia de máis de 64.000 autónomos e micropemes ó longo da provincia de Pontevedra, e tendo en conta os escasos recursos económicos e técnicos dos que dispoñen e en vista das actuacións anteriormente citadas, porase en funcionamento unha plataforma de comercio electrónico denominada www.ponteacomprar.com onde figuren os autónomos e pemes (dando prioridade ás micropemes, con cinco ou menos empregados e cun volume de negocios anual ou balance xeral anual que non supere os 2 millóns de euros), preferentemente dos sectores de alimentación, restauración, turismo, lecer, hostalería e cultura da provincia de Pontevedra e as empresas dos sectores agroalimentario, hostalería e restauración da comarca de Deza, que poderán vender os seus produtos autóctonos e servizos singulares na internet No Boletín Oficial da Provincia de Pontevedra (BOPPO) núm.212, de 3 de novembro de 2014, publicáronse as bases reguladoras da convocatoria de selección de empresas para a adhesión gratuíta á plataforma do Centro de Comercio Virtual da provincia de Pontevedra e da comarca de Deza no marco dos proxectos “depoTIC” e “depoDeza”, cofinanciados polo FEDER, onde se establecen as condicións e requisitos que deben cumprir os autónomos e empresas que desexen empregar esta nova canle de venda en liña para comercializar os seus produtos e/ou servizos. Unha vez recibidas as solicitudes de adhesión á plataforma de comercio electrónico da Deputación de Pontevedra, e conforme ó establecido na cláusula oitava das citadas bases reguladoras, reúnese o día 2 de xuño de 2015 a comisión de avaliación destas solicitudes para a plataforma de comercio virtual, e de acordo cos requisitos e criterios indicados nas cláusulas cuarta e sexta das citadas bases, proponse, por unha banda, a adhesión da totalidade das empresas e dos autónomos que cumpren os requisitos establecidos nas citadas bases, e por outra banda a emenda da documentación requirida a aqueles autónomos e pequenas empresas que non a presentaron. Considerando o disposto nos artigos 341 da Lei 7/1985, de 20 de abril e 61 do R d 2568/1986, de 28 de novembro, RESOLVO: Primeiro: Aprobar a adhesión gratuíta á plataforma do Centro de Comercio Virtual da provincia de Pontevedra e da comarca de Deza, no marco dos proxectos “depoTIC” e “depoDeza”, cofinanciados polo FEDER, das empresas e autónomos que continuación se citan a seguir: Segundo. Denegar a adhesión gratuíta á plataforma do Centro de Comercio Virtual da provincia de Pontevedra e da comarca de Deza ás empresas e autónomos que a continuación se citan por non cumprir co establecido na cláusula cuarta ou cláusula sexta das bases reguladoras da convocatoria de selección de empresas para a adhesión gratuíta á plataforma do Centro de Comercio Virtual da provincia de Pontevedra e da comarca de Deza, no marco dos proxectos “depoTIC” e “depoDeza”. Na seguinte táboa detállase o motivo de exclusión para cada un dos autónomos e das empresas: Terceiro: Conceder un prazo de 10 días, contados desde a publicación no BOPPO, a fin de que poidan emendar a falta de documentación requirida polas citadas bases de selección, de acordo co establecido no artigo 71 da Lei 30/1992, de 26 de novembro, de réxime xurídico das administracións públicas e do procedemento administrativo común, coa indicación de que se non o fixese se lle terá por desistido da súa petición, previa resolución nos termos previstos no artigo 42 da mencionada lei. As empresas e autónomos nesta situación son os que continuación se citan: Comunícolle esta información para o seu coñecemento, cumprimento e demais efectos. Pontevedra, a 12 de xuño de 2015.—O Presidente, Rafael Louzán Abal.—O secretario, Carlos Cuadrado Romay.